# data[].attributes.body
ชื่อนายสราวุฒิ สาทน
รหัสนักศึกษา 65040140226
สาขาวิชา คณิตศาสตร์
คณะครุศาสตร์

# data[].attributes.attachment_caption
วัดป่าคำชะโนด ตำบลบ้านม่วง อำเภอบ้านดุง จังหวัดอุดรธานี

# data[].attributes.headline
สถานที่ท่องเที่ยวที่น่าประทับใจ

# data[].attributes.subject
สถานที่ท่องเที่ยวที่น่าประทับใจ

# data[].attributes.body
ป่าคำชะโนด หรือ เมืองชะโนด หรือ วังนาคินทร์คำชะโนด เป็นผืนกอวัชพืช (floating mat) ขนาดใหญ่ มีพื้นที่ประมาณ 20 ไร่ เกิดจากการทับถมและผสานตัวของซากวัชพืชน้ำจำนวนมากเป็นระยะเวลายาวนาน จนก่อกำเนิดคล้ายกับเป็นผืนแผ่นดินลอยตัวในรูปแบบเกาะกลางอ่างเก็บน้ำกุดขาม ด้วยเหตุนี้เมื่อถึงฤดูฝนในที่ราบลุ่มแม่น้ำโขง อ่างเก็บน้ำกุดมีปริมาณน้ำสูงขึ้น ป่าคำชะโนดจึงไม่จมน้ำที่ตามระดับน้ำที่สูงขึ้น หรือเมื่อระดับน้ำลดลง ป่าคำชะโนดก็มีการปรับสภาพไปตามระดับน้ำ ภายในป่าคำชะโนดมีพรรณไม้เด่นคือต้นชะโนด ซึ่งเป็นพืชจำพวกปาล์มมีความสูงกว่า 30 เมตร
ป่าคำชะโนด ตั้งอยู่ในพื้นที่ 3 ตำบล คือ ตำบลวังทอง, ตำบลบ้านม่วง และตำบลบ้านจันทร์ ใน อำเภอบ้านดุง จังหวัดอุดรธานี ป่าแห่งนี้เป็นสถานที่สำคัญ ที่ปรากฏในตำนานพื้นบ้านอีสาน ประชาชนในพื้นที่เชื่อว่าเป็นที่สิงสถิตของพญานาค ปู่ศรีสุทโธ ย่าศรีประทุมมา และสิ่งลี้ลับต่าง ๆ บ่อยครั้งที่ชาวบ้านในละแวกนั้นจะพบเห็นชาวเมืองชะโนดไปเที่ยวงานบุญพระเวสสันดร รวมถึงหญิงสาวที่มายืมเครื่องมือทอผ้าอยู่เป็นประจำ

# data[].attributes.headline
อาหารที่ประทับใจ

# data[].attributes.subject
อาหารที่ประทับใจ

# data[].attributes.body
ส้มตำเป็นอีกอาหารหนึ่งที่ผมชอบกินมาก มากแบบก.ไก่ล้านตัวให้กินทุกวันก็ไม่เบื่อ แล้วผมก็รู้สึกว่าส้มตำก็เป็นอีกเมนูหนึ่งที่มีคนรู้จักเยอะมากถึงแม้จะเป็นอาหารของคนอีสาน แต่มีคนรู้จักเกือบทุกภาคแล้ววิธีทำเมนูก็ง่ายมาก มีดังนี้
1.ตำกระเทียม พริกขี้หนู และน้ำตาลปี๊บ เข้าด้วยกัน
2.ใส่ถั่วฝักยาวลงไปตำพอแหลก
3.หั่นมะเขือเทศลงไป ตามด้วยน้ำปลาร้า น้ำมะนาว น้ำปลา และผงชูรส ตำเบา ๆ พอเข้ากัน
4.หักปูเค็มใส่ลงไป ตำเบา ๆ ให้พอแหลก
5.สุดท้ายใส่เส้นมะละกอสับลงไป คลุกเคล้าให้เข้ากัน ตักใส่จาน

# data[].attributes.attachment_caption
การทำค่ายเองครั้งแรกที่โรงเรียนบ้านหนองไผ่หนองหิน

# data[].attributes.headline
กิจกรรมที่ประทับใจ

# data[].attributes.subject
กิจกรรมที่ประทับใจ

# data[].attributes.body
เป็นการได้ลองทำค่ายกันเองครั้งแรกในตอนที่พวกผมอยู่ปีหนึ่ง ซึ่งไม่มีรุ่นพี่มาช่วยเลยพวกผมต้องติดต่อหาโรงเรียนเอง ออกงบกันเอง ทำอุปกรณ์เองและคิดหากิจกรรมที่จะไปใช้ในค่าย ในการทำค่ายครั้งนี้พวกผมใช้เวลาทำเกือบเดือน ก่อนที่จะถึงวันค่ายพวกผมก็ได้ออกไปทาสีสนามเด็กเล่นของทางโรงเรียนเพราะว่าสีสนามเด็กเล่นของทางโรงเรียนมันเก่าแล้วสีก็หลุดลอกออกมา ช่วยกันทำความสะอาดห้องสมุด จัดหนังสือให้เป็นหมวดหมู่ และนำสื่อการเรียนไปติดในห้องบอลเพื่อให้น้องๆเกิดการเรียนรู้ ถึงวันค่ายผมกับเพื่อนๆก็แบ่งหน้าที่กันในการดูแลน้องๆ มีกิจกรรมให้น้องๆทำก็คือกิจกรรมเวียนฐานต่างๆที่จะมีความเกี่ยวข้องกับวิชาคณิตศาสตร์แต่จะไม่เน้นวิชามากขนาดนั้น หลังจากจบค่ายนี้ฟีดแบคจากทางโรงเรียนกับทางน้องๆคือดีมากๆทำให้พวกเรารู้สึกหายเหนื่อยกันเลย หลังจากที่พวกเราได้ร่วมกันทำกิจกรรมนี้ มันทำผมเห็นถึงทั้งความสามัคคี การช่วยเหลือซึ่งกันและกันในหมู่คณะ ถึงแม้จะมีอุปสรรคมากมายพวกเราก็ช่วยกันจนผ่านมันมาได้ ผมภูมิใจในตัวเองและเพื่อนทุกคนมากๆและค่ายนี้ก็เป็นอีกค่ายนึงที่ทำให้ผมไม่มีวันลืมมันเลย 💛

# data[].attributes.attachment_caption
การได้ลองสอนครั้งแรกที่โรงเรียนบ้านดอนกลอยดอนอุดม

# data[].attributes.headline
เหตุการณ์ที่ประทับใจ

# data[].attributes.subject
เหตุการณ์ที่ประทับใจ

# data[].attributes.body
เป็นการที่ผมได้ลองสอนครั้งแรกในตอนที่ผมอยู่ปีหนึ่ง ซึ่งก่อนที่ผมจะได้ลงสอนในห้องจริง ผมก็มีการเตรียมทั้งเนื้อหาที่จะไปสอน ทำแบบฝึกหัดก่อน-หลังเรียน คิดหากิจกรรมนันทนาการที่จะนำไปใช้ในห้องเรียนเพื่อจะให้นักเรียนรู้สึกสนุก ไม่เบื่อ และสนใจในการเรียน ห้องที่ผมได้ลองสอนก็คือชั้นประถมศึกษาปีที่5 ในตอนที่ผมได้ลงสอนผมรู้สึกตื่นเต้นมากๆเหมือนหัวใจจะหลุดออกจากร่าง เวลาพูดก็ตะกุกตะกัก และประมาทนิดหน่อยเพราะว่ามีทั้งรุ่นพี่กับอาจารย์ยืนดูอยู่แต่ผมก็พยายามคิดไว้ในใจว่าไม่เป็นไรนี่เป็นครั้งแรกของเราทำให้เต็มที่ก็พอ ซึ่งผลที่ออกมาของการสอนนั้นก็ผ่านไปได้ด้วยดีอย่างน้อยนักเรียนก็เข้าใจในสิ่งที่ผมสอนถึงแม้ว่าผมอาจจะพูดติดๆขัดๆบ้าง หลังจากจบการสอนในครั้งนี้ก็ทำให้ผมรู้เลยว่าผมยังมีข้อบกพร่องอีกเยอะแต่ไม่เป็นไรคนเรามันก็ต้องมีผิดพลาดกันบ้างแล้วมันก็เป็นครั้งแรกของผมด้วย ถ้าเกิดมีครั้งหน้าผมจะทำมันออกมาให้ดีมากกว่านี้♥️

# data[].attributes.headline
เพลงที่ประทับใจ

# data[].attributes.subject
เพลงที่ประทับใจ

# data[].attributes.body
ในความหมายของเพลงที่สื่อออกมาได้ชัดเจนมาก จากการที่ได้ยืนมองท้องฟ้า แล้วมีพระอาทิตย์ที่ลับขอบฟ้าไป ที่ในความรู้สึกนั้นมีแต่ความคิดถึงคนรัก ที่มองอยู่ตรงนี้ตรงที่เดิม ที่ไม่รู้เลยว่าเธออยู่ตรงนั้นเป็นเช่นไร เมื่อเธอได้มองแบบเราแล้วรู้สึกอย่างไรบ้าง คิดเหมือนกันบ้างไหม นานมากที่ไม่ได้เจอกัน ได้แค่คิดถึงอยู่ตรงนี้ ไม่ว่าจะผ่านไปนานแค่ไหน เราพร้อมที่จะมีแต่เธอคนเดียวเท่านั้น ไม่สนใจใครที่เข้ามาในชีวิต ไม่ว่าจะทำอะไรก็ตามคิดถึงทุกวินาที มองไปบนฟ้าทีไรก็เห็นเป็นหน้าเธอคนเดียวเท่านั้น อยากให้ ท้องฟ้า ดวงดาว ดวงจันทร์ พระอาทิตย์เป็นตัวแทนของกันและกันเมื่ออยู่ห่างกันไป 💙

# data[].attributes.attachment_link.title
คนไกล – Patrickananda | D.U.M.B. RECORDINGS【Official MV】